ΓΡΑΠΤΗ ΕΡΩΤΗΣΗ E-2109/97 υποβολή: Johanna Boogerd-Quaak (ELDR) προς την Επιτροπή (23 Iουνίου 1997)

Θέμα: Προώθηση του Ευρώ σε σχέση με την ευρωπαϊκή πολιτική γιά τον αθλητισμό

1. Μπορεί η Επιτροπή να εξηγήσει γιατί στο πλαίσιο των κατά προταιρεότητα δράσεων γιά τον τομέα της πληροφόρησης, με στόχο τον ευρωπαίο πολίτη, το Ευρώ και την εσωτερική αγορά, δόθηκε 1 εκατ. ECU επιχορήγηση γιά την προώθηση του Ευρώ στην La Course de Voile,μία ιστιοδρομία που δεν έχει αναγνωρισθεί ως τακτική αθλητική εκδήλωση στην Ευρώπη;

2. Ποιά κριτήρια εφαρμόσθηκαν εν προκειμένω και ποιές διαβεβαιώσεις δόθηκαν ότι αυτή η επιχορήγηση θα συμβάλλει στην ευρύτερη προώθηση του Ευρώ ανάμεσα στην κοινή γνώμη;

3. Μπορεί η Επιτροπή να εξηγήσει γιατί, σε σχέση με την έως σήμερα ακολουθούμενη από την Επιτροπή πολιτική στον τομέα του αθλητισμού και το διαθέσιμο προϋπολογισμό ύψους 3 εκατ. ECU γιά τα προγράμματα Eurathlon και Αθλητισμός γιά άτομα με ειδικές ανάγκες, όπου προσφεύγουν πολλές ευρωπαϊκές οργανώσεις γιά την κάλυψη χρηματικών αναγκών, χορηγείται τώρα ένα τέτοιο μεγάλο ποσό γιά μία αθλητική εκδήλωση που αφορά ένα ειδικό κοινό;

Απάντηση του κ. Oreja εξ ονόματος της Επιτροπής (15 Σεπτεμβρίου 1997)

1. Στα πλαίσια του προγράμματος δράσης για την προτεραιότητα ενημέρωσης σχετικά με το ευρώ η Επιτροπή επέλεξε το σχέδιο «Course de l' Europe £ la voile» και χορήγησε χρηματική συνεισφορά 700.000 ECU και όχι 1 εκατ. ECU όπως αναφέρει το Αξιότιμο Μέλος του Κοινοβουλίου. Το ποσό αυτό αντιστοιχεί σε 44,6% της εκτίμησης του συνολικού προϋπολογισμού της εκδήλωσης αυτής.

Η αρχή της συμμετοχής αυτής έγινε ευνοϊκά δεκτή από την ομάδα για τον αθλητισμό του Κοινοβουλίου που ήταν πλήρως ενήμερη για την κατάρτιση του φακέλου αυτού. Η Επιτροπή υπενθυμίζει τον συμβολικό χαρακτήρα του αγώνα αυτού για την ευρωπαϊκή οικοδόμηση. Από την αρχή ο αγώνας αυτός έλαβε την ενίσχυση των κοινοτικών οργάνων, ιδίως του Κοινοβουλίου και της Επιτροπής.

Η «Course de l' Europe» εγγράφεται στο χρονοδιάγραμμα της Διεθνούς Ομοσπονδίας Ανοικτής Θαλάσσης (FICO) και η συμμετοχή σ' αυτήν δίνει μονάδες για το παγκόσμιο πρωτάθλημα πλοηγών και σκαφών της FICO. Η FICO συνεργάζεται με την Διεθνή Ένωση Αγώνων Ιστιοφόρων (IYRY), τις εθνικές αθλητικές ομοσπονδίες και τους μεγάλους ομίλους.

Το χρονοδιάγραμμα των αγώνων της FICO από το 1997 έως το 2000 έχει σταλεί κατευθείαν στο Αξιότιμο Μέλος του Κοινοβουλίου καθώς και στην Γενική Γραμματεία του Κοινοβουλίου. Ο νικητής της «Course de l' Europe» λαμβάνει 60 βαθμούς, ενώ η μεγαλύτερη συγκέντρωση βαθμών είναι 120 βαθμοί (π.χ. «La Vend²e Globe»).

2. Τα κριτήρια που οδήγησαν την Επιτροπή να επιλέξει τη δράση αυτή από τα υπόλοιπα σχέδια για εταιρική σχέση στο πλαίσιο του προγράμματος ενημέρωσης για το ευρώ είναι η κάλυψη της αθλητικής αυτής οργάνωσης από τα μέσα ενημέρωσης (μόνιμη παρουσία της λέξης και του συμβόλου του ευρώ), το υψηλό επίπεδο των συμμετεχόντων (σκάφη και πληρώματα), η έλξη του ευρέως κοινού γι' αυτού του είδους τις διοργανώσεις (6 συμμετέχουσες χώρες), η συνδρομή και η συμμετοχή των τοπικών περιφερειακών και εθνικών αρχών.

Η προσέλευση των θεατών σε κάθε πόλη/σταθμό και η ζήτηση εκ μέρους τους ενημέρωσης για τη νομισματική ένωση αποδεικνύουν την αναγκαιότητα να τεθεί σε εφαρμογή πολιτική ενημέρωσης εκ του σύνεγγυς. Είναι απαραίτητο να διαδοθεί η ενημέρωση στο κοινό.

Η αξιολόγηση του σχεδίου αυτού αναλύεται αυτή τη στιγμή αλλά από του παρόντος τα τηλεοπτικά ρεπορτάζ πολλαπλασιάστηκαν και το μέγεθος του γραπτού τύπου δείχνει το ενδιαφέρον που έχει προκληθεί. Εάν το Αξιότιμο Μέλος του Κοινοβουλίου το επιθυμεί, η Επιτροπή προτίθεται να του διαθέσει κατευθείαν έναν φάκελο «Image» με αποδεικτά στοιχεία για τον αντίκτυπο στον τύπο.

3. Ο καταλογισμός της χρηματοδοτικής συνεισφοράς υπάγεται στο κονδύλιο του προϋπολογισμού Β 97 Β3-3060 που καλύπτει τις δαπάνες που σχετίζονται με το πρόγραμμα ενημέρωσης του ευρωπαίου πολίτη (Prince). Η ενημέρωση για το ευρώ αποτελεί ένα από τα τρία θέματα προτεραιότητας. Τα προγράμματα «Eurathlon» και «Sport pour les handicap²s» χρηματοδοτούνται από το κονδύλιο του προϋπολογισμού Β 97 Β3-3000.

Η αθλητική εκδήλωση «La Course de l' Europe» βρίσκεται στην έβδομη διοργάνωση και έκβασή της. Η εκδήλωση αυτή έχει την ιδιαιτερότητα να προσεγγίζει πολύ ευρύ κοινό μέρος του οποίου αποτελεί το συγκεκριμένο κοινό στο οποίο αναφέρεται το Αξιότιμο Μέλος του Κοινοβουλίου.